สวัสดีค่ะ คือเต้านมหนู2ข้างไม่เท่ากันค่ะ ลองคลำดูมีก้อนแล้วก็หัวนมบุ๋มมีแผลแต่ลองบีบดูแล้วไม่มีน้ำออกมานะคะ เป็นมาสักพักแล้วแต่ยังไม่เคยไปตรวจเลยค่ะแบบนี้จะเป็นมะเร็งเต้านมมั้ยคะ
สวัสดีค่ะ หัวนมที่บุ๋มลงไป อาจเกิดจากการมีก้อนในเต้านมที่ดึงรั้งผิวหนังภายนอก ซึ่งอาจเกิดจาก-ก้อนเนื้องอกธรรมดา มีหลายชนิด ที่พบได้บ่อยคือ ก้อนเนื้องอก fibroadenoma แต่มักไม่ได้ทำให้มีอาการเจ็บหรือปวด-ถุงน้ำในเต้านม ที่เกิดจากอิทธิพลของฮอร์โมน มักเป็นๆหายๆตามรอบเดือน มักคลำได้เป็นก้อนนิ่มๆ กลิ้งไปมาได้ โดยปกติจะไม่ได้ทำให้เจ็บปรือปวด แต่หากมีการอักเสบเกิดขึ้นก็จะทำให้มีอาการปวดและก้อนแข็งขึ้นได้-เกิดจากเซลล์ไขมันในเต้านมตาย โดยเป็นผลจากการที่เต้านมถูกกระแทก ในช่วงแรกจะมีอาการเจ็บปวด ต่อมาอาการปวดจะหายไป และจะคลำได้เป็นก้อนขึ้นมาแทน-มีการอักเสบของต่อมน้ำนมและท่อน้ำนม ทำให้เนื้อเยื่อแข็งขึ้น เลยคลำได้เหมือนเป็นก้อน ร่วมกับมีอาการเจ็บหรือปวดร่วม เต้านมอาจบวมและแดง-มะเร็งเต้านม แต่พบได้น้อยมากในคนอายุน้อย อีกทั้งส่วนใหญ่มักไม่ค่อยมีอาการเจ็บหรือปวดหากก้อนไม่ใหญ่มากแต่หากมีการดึงรั้งหัวนมลงไป แสดงว่าอาจจะเป็นก้อนใหญ่พอสมควร แนะนำให้รีบไปพบแพทย์เพื่อตรวจลักษณะของก้อนอีกครั้ง อาจต้องทำแมมโมแกรมหรืออัลตราซาวน์เต้านมร่วมด้วย เพื่อให้เห็นลักษณะก้อนที่ชัดเจนขึ้น หากแพทย์สงสัยเนื้อร้ายอาจมีการตัดชิ้นเนื้อไปตรวจเพิ่มเติมค่ะการดูแลตัวเองเบื้องต้น ไม่ควรไปกดหรือนวดคลึงเต้านมเอง เพราะอาจทำให้เกิดการอักเสบขึ้นมาได้ ไม่เอายาอะไรไปทาหรือซื้อยาใดๆมารับประทาน และหมั่นคลำก้อนใหม่ๆที่เต้านมเสมอ